Наполеон I
Наполео́н I Бонапа́рт (итал. Napoleone Buonaparte, фр. Napoléon Bonaparte [na.po.leɔ̃ bɔ.nɑ.paʁt]; 1769 шеран 15 август, Аяччо, Корсика — 1821 шеран 5 май, Лонгвуд, Сийлахь Еленин гӀайра) — Францин император 1804 шо дуьйна 1815 шо кхаччалц, таханлера Францин бухбиллина сийлахь воккху французийн баьчча а, пачхьалкхан гӀуллакххо а. Титулаш: французийн революцин армин генерал; Французийн республикин Хьалхара консул (1799 шеран 9 ноябрь — 1804 шеран 20 март); французийн император (1/ 1804 шеран 18 май — 1814 шеран 6 апрель, 2/ 1815 шеран 12 март — 1815 шеран 22 июнь); Италийн республикин президент (1802 шеран 26 январь — 1805 шеран 17 март); Италин паччахь (1805 шеран 17 март — 1814 шеран 6 апрель); Рейнан бертан протектор (1806 шеран 12 июль — 1813 шеран 19 октябрь); Швейцарин Конфедерацин медиатор (1803 шеран 19 февраль — 1813 шеран 19 октябрь); Берган сийлахь воккху герцог (1808 шо — 1809 шо). Наполеон I хилла 168 см лекха. Цу хенахь и йара йуккъерачу барамал сов локхалла. Наполеон де а, нена а 13 бера дара. Царех пхиъ кегий долуш делира. Наполеон вара шозлугӀниг. Баккхи хиллалц хьалакхиира, Наполеон воцург, цуьна 4 ваша а, 3 йиша а: Жозеф Бонапарт (1768—1844), Испанин паччахь. Люсьен Бонапарт (1775—1840), князь Канино и Музиньяно. Элиза Бонапарт (1777—1820), Тоскански сийлахь йоккху герцогиня. Луи Бонапарт (1778—1846), Голландин паччахь. Полина Бонапарт (1780—1825), Гвасталлин герцогиня. Каролина Бонапарт (1782—1839), Клевски сийлахь йоккху герцогиня. Жером Бонапарт (1784—1860), Вестфалин паччахь.